{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu prijedloga Pravilnik o izmjenama i dopunama Pravilnika o provedbi intervencija u sektoru pčelarstva unutar Strateškog plana zajedničke poljoprivredne politike Republike Hrvatske 2023. – 2027."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVAN BRATANIĆ","PRAVILNIK ","Članak 17 treba izmjeniti da bi glasio:\n\n\"Članak 17.\n\n(1) Intervencijom Suzbijanje nametnika i bolesti u košnicama, naročito varooze dodjeljuje se potpora za nabavu odobrenih veterinarsko-medicinskih proizvoda koji se koriste u suzbijanju bolesti pčela (u daljnjem tekstu: VMP) te kiselina koje se koriste za tretiranje protiv varooze (mliječne, mravlje, octene i oksalne kiseline).\n(2) Intervencija iz stavka 1. ovoga članka korisnicima omogućava povrat maksimalno do 100 % prihvatljivog troška u skladu sa Strateškim planom i ovim Pravilnikom.\n(3) Korisnici intervencije iz stavka 1. ovoga članka su konvencionalni i ekološki pčelari ažurirani u Evidenciji za godinu podnošenja zahtjeva.\n(4) Potpora za intervenciju iz stavka 1. ovoga članka može se ostvariti prema broju košnica ažuriranih u Evidenciji za intervencijsku godinu podnošenja zahtjeva, za nabavu:\na) VMP \nb) VMP i kiselina.\nc) kiselina\n(5) Maksimalni iznos potpore po košnici iznosi\na) 4,50 EUR za konvencionalne pčelare i\nb) 5,20 EUR za ekološke pčelare.\n(6) Osnova za izračun potpore iz stavka 1. ovoga članka je broj košnica korisnika utvrđen u skladu s člankom 9. stavkom 1. ovoga Pravilnika.\"\n\nObrazloženje:\nprema trenutnom Pravilniku, ako pčelar za suzbijanje varoze koristi samo kiseline, on ne može ostvariti potporu za kupnju tih kielina. Važnost korištenja kielina za suzbijanje varoe sve se više naglašava, a istovremeno se pčelarima koji koriste samo kiseline u kobinaciji sa nekim drugim biotehničkim mjerama (npr. okvirom građevnjakom) onemogućuje ostvarivanje potpore, odnosno potporu će ostavriri samo ako se uz račun za kiseline priloži i račun za neki od odobrenih VMP-ova. Ovim prijedlogom omogućuje se ostvarivanje potpore i za samo kiseline, do maksimalno utvrđenog iznosa po košnici sukladno Evidenciji","Nije prihvaćen","Točka 2. Priloga III. Delegirane Uredbe Komisije (EU) 2022/126 od 7. prosinca 2021. propisano je sufinanciranje veterinarskomedicinskih proizvoda za suzbijanje štetnika u pčelinjim košnicama i bolesti koje pogađaju pčele."]
[2,"IVAN BRATANIĆ","PRAVILNIK ","U predmetnom Pravilniku, iza članka 16 stavka 5, treba se nadodati stavak 6 koji bi glasio:\n\n\"Za okvire te za zaštitnu odjeću (pčelarsku košulju/bluzu/jaknu, kombinezon, zaštitni kombinezon s kapuljačom i vizirom, hlače, pčelarske rukavice, pčelarski šešir) obveza njihovog zadržavanja u vlasništvu i posjedu iznosi 3 godine.\"\n\nObrazloženje:\ntrenutna obveza čuvanja okvira od 5 godina je za pčelare iznimno štetna. Preporuka struke je da se kompletno saće u košnici treba izmjeniti najkasnije u roku od 3 godine. Prilikom skidanja (topljenja) saća sa okvira, svi okviri koji bi se ponovno trebali koristiti moraju se ponovno užicati te se iskuhati (najčešće u natrijevom hidroksidu), što za pčelare predstavlja velik i nepotreban posao, a i dodatni trošak. Zbog toga pčelari najčešće iskorištene okvire skladište u nekoj pomoćnoj prostoriji dok ne prođe trenutni period čuvanja od 5 godina, nakon čega se okviri većinom uništavaju. Tako uskladišteni okviri potencijalni su izvor zaraza i bolesti. Zbog toga se predlaže da se rok čuvanja okvira smanji sa 5 godina na 3 godine.\n Također, predlaže se i da se rok čuvanja za zaštitnu pčelarsku odjeću također smanji na 3 godine. Naime, zaštitna pčelarska odjeća često se ošteti, pukne, propali i slično, a pčelari takvu opremu ne smiju baciti jer ju moraju čuvati 5 godina.","Primljeno na znanje","U stavku 5. članka 16. propisano je da korisnik ima obvezu zadržavanja u vlasništvu i posjedu pomagala, pribor i opremu do kraja fiskalne amortizacije ili tijekom razdoblja od 5 godina."]
[3,"EVA ĐURIĆ","PRAVILNIK ","Iza članka 12. st.1; članka 15. st. 2; članka 17. st.2 i članka 19.st. 3, dodati \" PDV je prihvatljiv trošak za sve Korisnike koji nisu u sustavu PDV-a\"\nObrazloženje:\nSvi pčelari koji nisu u sastavu PDV-a nepravedno su zakinuti za iznos PDV u ukupnih 100% troškova jer ne ostvaruju povrat PDV-a kroz pretporez","Nije prihvaćen","Prilog II. Dio I. točka 8. Delegirane Uredbe Komisije (EU) 2022/126 od 7. prosinca 2021. propisuje je da su nacionalni ili regionalni porezi i pristojbe neprihvatljive vrste rashoda."]
[4,"EVA ĐURIĆ","PRAVILNIK ","U svezi članka 6. Neprihvatljivi troškovi za koje se ne može ostvariti pravo na isplatu u stavku - nacionalni ili regionalni porezi ili pristojbe, treba dodati \" ukoliko se ti troškovi na bilo koji način nadoknađuju provedbom pozitivnih zakonskih propisa iz područja oporezivanja\"\nObrazloženje:\nKako bi se stekla podloga za za predloženu dopunu u članku 12. st.1; članku 15. st. 2; članka 17. st.2 i članka 19.st. 3","Nije prihvaćen","Prilog II. Dio I. točka 8. Delegirane Uredbe Komisije (EU) 2022/126 od 7. prosinca 2021. propisuje je da su nacionalni ili regionalni porezi i pristojbe neprihvatljive vrste rashoda."]
[5,"TOMISLAV SAMARIN","PRAVILNIK ","Predlažem da se u potpore uvrsti nabava informatičke opreme za praćenje pčelinjaka (programska rješenja za pračenje košnica, pčelinjaka i ostalog vezanog uz pčelarstvo)","Primljeno na znanje","Vaš prijedlog razmotrit će se prilikom izmjene Pravilnika za sljedeće programsko razdoblje."]
[6,"BOJAN PLAVŠIĆ","PRAVILNIK ,\nČlanak 1.","Poštovani, smatram da se dodavanjem ovog podstavka dodatno uređuje pravilnik i to je dobro. S obzirom da pčelari imaju sve veći problem s pronalaskom radne snage ovi otklapači su veoma bitan faktor prilikom domaće proizvodnje meda. Iz tog razloga predložio bi malu korekciju prihvatljivog troška, a razlog je vrlo jednostavan, s obzirom da na tržištu postoje otklapači saća na 230 V i na 400V, a s obzirom da mali broj kućanstava ima priključak na 400V, većina pčelara uzima otklapače na 230 V, ali ti otklapači su do 10% skuplji nego ovi na 400V, iz tog razloga predložio bi da iznos prihvatljivog troška bude 10% veći.\nHvala.\nSrdačan pozdrav.","Primljeno na znanje","Primljeno na znanje."]
[7,"DAMIR LAGATOR","PRAVILNIK ,\nČlanak 3.","predlažem da vratite hladnjaču za čuvanje sača/voska koja je prošle godine bila u programu te je iz nekog razoga samo nestala. smatram da je to dosta potrebno u pčelarstvu. obzirom da je prošle godine bila vjerujem da ima prostora da se opet vrati u pravilnik. hvala","Primljeno na znanje","Primljeno na znanje."]